**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍԱՆՈՂՆԵՐԻ ՕՐՎԱ ԱՌԹԻՎ**

Սիրելի՛ ուսանողներ, շնորհավորում եմ ձեզ՝ Ուսանողների միջազգային օրվա կապակցությամբ։

Մերօրյա իրականությունում, երիտասարդի՝ այդ թվում ուսանողի դերն անգնահատելի է։ Հասարակության երիտասարդ մտավոր ներուժն է այն հիմնական գրավականը, որն ապահովում է թե՛ պետության հզորությունն ու զարգացումը, թե՛ հասարակության բարեկեցությունը:

Հիմա մենք ապրում ենք այնպիսի դարաշրջանում, երբ գիտելիքն ու հմտությունները, առողջ բանականությամբ և արդիական գիտելիքներով զինված երիտասարդներն այն անփոխարինելի հարստություններն են, որոնցով կարող ենք հաղթել կյանքի մարտահրավերներին, լինել առաջադեմ ու հզոր։

Հպարտությամբ պետք է արձանագրել, որ հայ ուսանողներն այսօր քայլում են մեր երկրի հասարակական կյանքի զարգացումներին համընթաց` լինելով ոչ միայն դրա մասնակիցը, այլ նաև իրականացնողն ու կրողը։

Ուսանողների միջազգային օրվա առիթով շնորհավորում եմ մեր բոլոր ուսանողներին, մաղթում եմ նպատակասլացություն, ուսման մեջ հաջողություններ և հաստատուն կամք՝ մեր համայնքը և երկիրը շենացնելու ցանկությամբ։

Թալին համայնքի ղեկավար՝ Տավրոս Սափեյան

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***